Buxoroda qutqaruvchilar o‘z uyida jarohat olgan 77 yoshli qariyaga yordam ko‘rsatdi

Joriy yilning 6-fevral kuni Buxoro viloyati Favqulodda vaziyatlar boshqarmasi 1050 tezkor raqamiga Buxoro shahrida yashovchi fuqarodan 1941-yilda tug‘ilgan qo‘shnisi U.B.ning uyidan baqirib yordam so‘rayotganligi haqida murojaat kelib tushgan. Bu haqda FVV matbuot xizmati xabar berdi.

Qutqaruvchilar zudlik bilan voqea joyiga yetib borgan. Maxsus asbob-anjomlar yordamida 3-qavatda joylashgan xonadonning balkoni orqali xonadonga kirib, eshikni ochgan qutqaruvchilar uyning kirish eshigi oldida fuqaro U.B. boshidan jarohatlanib, yiqilib yotganligini ko‘rgan.

Fuqaro U.B.ga birinchi yordam ko‘rsatildi. Hozirda uning ahvoli yaxshi.